سەرسەعبو ئارۊی، جە بڕۆکسلو پایتەختو بەلجیکای یۊ جە هۊڵە سەرەکییەکا پەرلەمانو ئەورووپاینە کۊنیشتېۋە گرنگ سەبارەڎ بە ئێرانی و وەرکەوتوو کورڎسانی پۍ ماوەو ڕوۋېوە ملۊڕاۋە.
کۊنیشتەکەی چېرو نامۍ (ئاخېز بە سەرمەشقی ژەنا جە ئێرانەنە، دوۋەڕیان و سەرکوتکەرڎەی یا ئاخېزی؟) جە لایەنو فراکسیۊنەکا سۊسیال دیموکراتەکا، چەپی و سەوزەکا پەرلەمانو ئەورووپای، پلاتفۊرمو دیموکراتیکی ئێرانی و ئەنستیتۊ و کورڎی جە بڕۆکسل ڕێکوزیان و چنەشەنە چنڎین سەرکردۍ و ئەنڎاما پارت و کەسایەتییە جیاجیاکۍ ئێرانی و وەرکەوتوو کورڎسانی، پارلەمانتارا و سیاسەڎمەدارا ئەورووپی و ڕێژېوە وەرچەم جە ژەنا بەشدارېنۍ.
کۊنیشتەکە سەعاڎ ١٠:٠٠ بە دەیەقېوە ڕێزگېرتەی جە گیانبەخشا ئاخېزو "ژەنۍ، ژیای، ئازاڎیی" دەسشپنەکەرڎ.
دماتەر کۆستاس ماڤریدێس، ئەنڎامو پەرلەمانو ئەورووپای جە گروپو هامپەیمانی وەڵېکەوتەی وازو سۆسیالیستی و دیموکراتەکا جە پەرلەمانو ئەوروپای (tbc)
• ئازاڎ کەریمی قسەکەرو پلاتفۊرمی دیمۆکراتیکی ئێرانی
• ئیلاهە سەدر، چالاکەو جمیەرو ژەنا ئێرانی کۊنیشتەکەیشا کەرڎۊ.
بەپاو زانیاری ڕێکوزاو کۊنیشتەکەی کە بە ئاژانسەکەیما (فوڕات Anf) یشا دان، بەرنامەو، پانێلە ئەساسیەکۍ کۊنیشتەکەی پی جۊرەنۍ:
پانێڵی یوۋەم (١٠:٣٠ – ١٣:٠٠): مەڵامەت و سەرچەمە تاریخیەکۍ و قەیرانەکۍ ئێرانی
مۆدێراتۆر: "رۆژین موکریان"ە
قسەکەرۍ:
• فرانسوا ئەلفۆنسی ئەنڎامو پەرلەمانو ئەوروپای و گرووپو سەوزەکا/هامپەیمانی ئازاڎیی ئەوروپای و ئەنڎامو گروپو دۊسا کورڎی جە پەرلەمانو ئەوروپای
• پرۆفیسۆر عباسی وەلی، مامۊسای ۋەڵین و زانشتگای
• "سیمین سەبری"ە، قسەکەرەو حیزبی دێموکراتی ئازەربایجانی - ئێران
• مەیسەم ئەلمەهدی، یۊ جە ڕابەرا کرێکارا ئێرانی و جە ڕېکوزا ناڕەزایی کرێکارا جە ئەهواز
• شیما سیلاڤی، چالاکەو بوارو مافو مرۊڤی عەرەبی ئەهوازی، وەرپەرسەو پڕۊژەو UNPO
• فەریبا بەلوچ، چالاکەو جمیەرەو ژەنا
پرسیار و جواب
سەعاڎ ١٣:٠٠-١٤:٣٠ ئیسراحەت و نیمەڕۊی
پانێڵی دوۋەم(١٤:٣٠ – ١٦:١٥): پەیلوا و وەرپەرسیاری گەلا جە پڕۊسەو دیموکراتیزەکەرڎەی ئێرانینە
مۆدێراتۆر: "دیمەن سوهرابی"ە
قسەکەرۍ:
• "ئەڤین ئینجیر"ە، گروپو هامپەیمانی وەڵېکەوتەی وازو سۆسیالیستی و دیموکراتەکا جە پەرلەمانو ئەوروپای
• ئیبراهیم عەلیزادە، سکرتێرو جەمەو ڕێکوزیاو کورڎسانی جە پارتو کۊمۊنیسی ئێرانی
• موسەفا هێجری، وەرپەرسو میانگەو ڕاوەبەرو گرڎی پارتو دیموکراتی کورڎسانی- ئێران
• سیامەند موعینی، هامسەرۊکو پارتی ژیای ئازاڎیی کورڎسانی
پرسیار و جواب
پانێڵی یەرەم(١٦:١٥ – ١٧:٤٥): تەماشەکەرڎەی پۍ ئاینڎەی: پێشنیار و چارەسەرییەکۍ
مۆدێراتۆر: "سوهەیلا قادری"ە
قسەکەرۍ:
• "سیلڤیا مۆدیگ"ە، ئەنڎامەو پەرلەمانو ئەوروپای، گروپو چەپی جە پەرلەمانو ئەوروپای - GUE/NGL (TBC)
• ناسر بولیدەیی، قسەکەرو پارتو گەلوو بەلوچستانی
• سەعید حەمیدان، سکرتێرو گرڎی جمیەرو خەباتی عەرەبی پۍ ئازاڎیی ئەهوازی
• "مریەم فەتحی"ە، نوێنەرەو گلېرگەو ژەنا ئازاڎیی وەرکەوتوو کورڎسانی جە ئەوروپا
دمادمایی کۊنیشتەکەی سەعاڎ ١٧:٤٥ - ١٨:٠٠
کۊنیشتەکە پۍ یوۋەمین جاری ڕابەرا کورڎو وەرکەوتوو کورڎسانی، (ئیبراهیم عەلیزادە، موستەفا هیجری، سیامەنڎ موعینی)ش کۊکەرڎېنۍ و ئانەیچ پېسە سەرەتېۋە پۍ کەرڎەیۊ فرېوە جە لکە کۊرەکا ئا پارچەو ۋڵاتی تەماشەش کریۊ.
هـ.ش
